el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el it es en en el en el el el el el el el el el el el az id es en en el en el en el el el el el el el el el el el en el en el en el en el en el en el en el en el en el en el en el zh el en el en el en el el el el el en el el el el el en el en
Ελληνικό Πρωτάθλημα | Ποδοσφαιρικά Νέα απο ΕλλάδαSUPERLEAGUEΠαρασκήνια | Αθλητικά ΚύπρουΑΝΟΡΘΩΣΗΑΠΟΕΛ
Άρχισαν ήδη τα όργανα για τον Κετσπάγια στη πρώτη γκέλα της ΑΕΚ. Ας γράψουμε λοιπόν κάποια πράγματα που αξίζει να σημειωθούν και λέγονται στο περιβάλλον του Γεωργιανού τεχνικού:
Πρώτα απ’ όλα, ας σημειώσουμε, πως πλανώνται πλάνην οικτράν όσοι πιστεύουν ότι με το πρώτο στραβοπάτημα και ενδεχομένως με μια ήττα στο Φάληρο, ο Τιμούρ θα κουνήσει μαντίλι από τα Σπάτα. Όσοι γνωρίζουν τον Μπάγεβιτς και τον Μελισσανίδη, ξέρουν καλά πως δεν θα πάρουν κάποια τέτοια απόφαση εν θερμώ.
Για να φύγει ο Τιμούρ θα πρέπει να συνεχιστούν οι γκέλες. Εντάξει, αν έρθει μια συντριβή στο Καραϊσκάκη, τότε ίσως να έχουμε να αντιμετωπίσουμε μια ειδική κατάσταση, όπως έγινε με την τεσσάρα του Δέλλα. Αλλά σε μια φυσιολογική ήττα τίποτε δεν θα συμβεί.
Από εκεί και πέρα: Καταλογίζουν στον Τιμούρ ότι δεν έχει δώσει πολύ χρόνο στον Πέκχαρτ για να προσαρμοστεί ως βασικός και ταυτόχρονα πως έχει εμμονή με τον Αραβίδη. Αστεία και τα δύο αυτά, τα χαρακτηρίζουν στο περιβάλλον του Κετσπάγια. Λένε πως ο Πέκχαρτ και χρόνο έχει πάρει (και δεν έδειξε τίποτε) ενώ ο Αραβίδης όταν έπαιξε, δεν έκανε κάτι που να δικαιολογεί όλο αυτό τον θόρυβο γύρω από το όνομά του…
Μετά λένε του Γεωργιανού για τον Μπακασέτα και πως ακόμα δεν μπορεί να του βρει θέση, βάζοντάς τον πότε εξτρέμ, πότε επιθετικό, πότε δεκάρι. Καταρχήν ο Κετσπάγια τον… βρήκε τον «Μπάκα» στα Σπάτα. Κλεισμένη μεταγραφή ήταν εδώ και μήνες. Δεν τον επέλεξε εκείνος και σωστά το επισημαίνει αυτό το περιβάλλον του.
Τον βρήκε και του είπαν χώρεσέ τον για να παίζει. Του έχουν εξηγήσει πως πρέπει να αγωνίζεται γιατί πληρώνεται με 350 χιλιάρικα το χρόνο και αυτή η μεταγραφή πρέπει να «βγει» στην ΑΕΚ.
Τι να κάνει λοιπόν ο Τιμούρ; Να μην ανακατεύει την τράπουλα για να αγωνίζεται ο Μπακασέτας; Επίσης την Δευτέρα που τον έβαλε ως αντί-Μάνταλο, τη φυσική του θέση δηλαδή, τι του έφταιξε του Έλληνα μεσοεπιθετικού και κολύμπησε πάλι στα ρηχά; «Πάλι ο Τιμούρ φταίει;», αναρωτιούνται οι συνεργάτες του Γεωργιανού…
Κάποιοι επίσης κατηγορούν τον Κετσπάγια για την τετράδα των Κολοβέτσιου, Τζανετόπουλου, Γαλανόπουλου, Μανωλά, που δεν έχουν πάρει ακόμα χρόνο συμμετοχής. «Συγνώμη, αλλά το ποδόσφαιρο παίζεται με 11 παίκτες συν τρεις αλλαγές. Τι να κάνουμε τώρα; Δεν μπορούν να χωρέσουν και οι 27 του κάθε ρόστερ την ίδια χρονιά», απαντούν…
Και συμπληρώνουν: «Και στο κάτω – κάτω αφού –καλώς ή κακώς- ήρθε ο Λέσκοτ, πώς θα βρούνε πολύ χρόνο οι Κολοβέτσιος, Τζανετόπουλος, Μανωλάς στα στόπερ; Να μην παίξει ο Άγγλος; Γίνεται;»…
Πάντως πολύς κόσμος στα Σπάτα πιστεύει πως είχε δίκιο ο προπονητής της ΑΕΚ όταν επέμενε και για έναν ακόμα φορ το καλοκαίρι. Δεν του τον πήραν όμως (από τη στιγμή που δεν ήρθε και η πρόταση για τον Αραβίδη) και τώρα λένε πως θα γίνει αυτή η προσθήκη τον Ιανουάριο.
Μακάρι να τον βρούνε, αλλά δύσκολα εντοπίζεις αξιόλογο φορ μεσούσης της περιόδου. Εκτός κι αν είναι από την Λατινική Αμερική που ολοκληρώνονται πρωταθλήματα. Αλλά οι καλοί, εκεί, κοστίζουν…